ddrg/super_eurlex huggingface dataset:
15.

on erittäin huolissaan siitä, että Turkin tiedotusvälineet uutisoivat Gezi-puiston tapahtumista hyvin vähän ja että hallituksen reaktioita tapahtumiin arvostelleita toimittajia on erotettu; muistuttaa, että sananvapaus ja tiedotusvälineiden moniarvoisuus, myös digitaalinen ja sosiaalinen media, ovat unionin keskeisten arvojen ytimessä, ja korostaa, että riippumaton lehdistö on erittäin tärkeä demokraattiselle yhteiskunnalle, sillä se mahdollistaa kansalaisten aktiivisen ja valistuneen osallistumisen yhteiseen päätöksentekoon, mikä puolestaan vahvistaa demokratiaa; on erittäin huolissaan uudesta internetiä koskevasta laista, jonka johdosta pääsyä internetiin aletaan valvoa ja seurata kohtuuttomissa määrin ja joka saattaa merkittävästi vaikuttaa vapaaseen ilmaisuun, tutkivaan journalismiin, demokraattiseen valvontaan sekä mahdollisuuteen saada monipuolista tietoa internetin kautta; panee merkille, että EU ja Euroopan turvallisuus- ja yhteistyöjärjestö ovat ilmaisseet vakavan huolensa tästä, ja pyytää Turkin hallitusta muuttamaan lakia siten, että se on yhdenmukainen tiedotusvälineiden vapautta sekä sananvapautta koskevien eurooppalaisten normien kanssa; korostaa jälleen olevansa huolissaan siitä, että laajat viestinnän monialayritykset omistavat suurimman osan tiedotusvälineistä ja että näillä monialayrityksillä, joihin omistus keskittyy, on laajoja liiketoiminnallisia etuja; panee huolestuneena merkille, että tiedotusvälineiden omistajien ja toimittajien itsesensuuri on erittäin yleistä; on huolissaan siitä, että toimittajia on erotettu viroistaan tiedotusvälineissä sen vuoksi, että he ovat arvostelleet hallitusta; on erittäin huolissaan arvostelua esittäneiden tiedotusvälineiden omistajien rankaisemiseksi käytetyistä menetelmistä; korostaa huolenaiheita, jotka liittyvät valtiollisten elimien akkreditoinnin seurauksiin erityisesti opposition tiedotusvälineiden kannalta; on erittäin huolissaan myös siitä, että erittäin monia toimittajia on tälläkin hetkellä tutkintavankeudessa, mikä heikentää sanan- ja lehdistönvapautta, ja kehottaa Turkin oikeusviranomaisia tarkastelemaan uudestaan ja käsittelemään näitä tapauksia mahdollisimman pian; tähdentää julkisten tiedotusvälineiden erityistä asemaa demokratian vahvistamisessa ja kehottaa Turkin hallitusta varmistamaan niiden riippumattomuuden ja elinkelpoisuuden eurooppalaisten normien mukaisesti;
55.

korostaa, että on tarpeen säilyttää POSEI-ohjelma, joka on näyttänyt toimivuutensa ja sopii syrjäisimpien alueiden tilanteeseen mutta kärsii jatkuvasti riittämättömästä rahoituksesta, mikä on oikaistava kiireesti; korostaa tässä yhteydessä, että POSEI-ohjelmalla on oltava tarvittavat välineet syrjäisimpien alueiden tuottajien auttamiseksi voittamaan vaikutukset, joita aiheutuu useille aloille suunnitellusta sääntelyn vapauttamisesta, unionin politiikoista ja kansainvälisten sopimusten tekemisestä muun muassa maito-, sokeri-, rommi-, liha- ja banaanialalla; korostaa myös syrjäisimpien alueiden kaikenlaisen maataloustuotannon taloudellista, sosiaalista ja ympäristöllistä merkitystä; kannattaa POSEI-järjestelmän säilyttämistä omassa ja itsenäisessä kehyksessään;
—

ottaa huomioon Europolin 3. maaliskuuta 2014 julkaiseman asiakirjan ”Irregular migrants from the Horn of Africa with European sponsors kidnapped for ransom and held in the Sinai”,
—

ottaa huomioon 16. heinäkuuta 2013 julkistetun Human Rights Watchin raportin ”The dark side of green growth: Human rights impacts of weak governance in Indonesia’s forestry sector” (6),
6.

korostaa, että on järjestettävä kattavia kuulemisia ja tehtävä perusteellisia vaikutustenarviointeja, ennen kuin komissio hyväksyy ehdotuksen; korostaa, että komission ehdotusten on oltava järkevän sääntelyn sekä sääntelyn toimivuuden periaatteiden mukaisia, niihin on sisällytettävä pk-yrityksiin kohdistuvien vaikutusten arviointi ja niiden on saatava komission vaikutustenarviointilautakunnan hyväksyntä; korostaa lisäksi, että vaikutustenarvioinneissa on arvioitava uuden lainsäädännön vaikutuksia kasvumahdollisuuksiin ja Euroopan kilpailukykyyn;
21.

pitää myönteisenä sopimattomiin kaupallisiin menettelyihin liittyviä kansallisia lainsäädäntöjä ja oikeuskäytäntöä koskevaa tietokantaa, jonka komissio on kehittänyt, ja toteaa, että se on hyödyllinen keino lisätä kuluttajien käyttöön tarkoitettua tietoa; pitää valitettavana, että tietokanta on käytettävissä vain englanninkielisenä; pyytää komissiota lisäämään asteittain niiden kielten määrää, joilla tietokanta on käytettävissä, ja parantamaan sen näkyvyyttä etenkin talouden toimijoiden keskuudessa; kehottaa komissiota harkitsemaan myös lisävälineitä pk-yritysten tietoisuuden lisäämiseksi sopimattomista kaupallisista menettelyistä;
4.

toistaa näkemyksensä, että EU:n ja Venäjän yhteisiä naapurivaltioita koskevan vuoropuhelun on perustuttava siihen perusperiaatteeseen, että naapurivaltioilla on itsemääräämisoikeus ja riippumattomuus valita poliittiset ja kaupalliset liittoutumansa; on vakuuttunut siitä, että EU:n arvoihin ja normeihin perustuvien poliittisten ja taloudellisten uudistusten eteneminen itäisen kumppanuuden maissa, Ukraina mukaan luettuna, on viime kädessä Venäjän oman edun mukaista, koska se laajentaisi vakauden, vaurauden ja yhteistyön aluetta sen rajoilla; muistuttaa EU:n Venäjälle osoittamasta pysyvästä kutsusta osallistua tähän prosessiin toimimalla rakentavasti itäisen kumppanuuden maiden kanssa; vastustaa Venäjän aikomusta pitää itäisen kumppanuuden aluetta edelleen omaan vaikutuspiiriinsä kuuluvana alueena; katsoo, että ainoastaan Ukrainan kansalaisilla olisi oltava oikeus päättää maansa tulevaisuudesta;
—

ottaa huomioon työsuojeluviranomaisten ja muiden valvonta- ja toimeenpanoelinten välisen eurooppalaisen foorumin perustamisesta tehdyn tutkimuksen ”Feasibility of establishing a European platform for cooperation between labour inspectorates and other relevant monitoring and enforcement bodies with the aim of preventing and fighting undeclared work” (2010, Regioplan),
129.

korostaa, että resurssit ja energia ovat RISE-strategian keskiössä, ottaen huomioon, että ne ovat olennaisen tärkeitä kansainvälisen kilpailukyvyn kannalta; katsoo, että raaka-aineiden käytettävyys on Euroopan teollisuuden kannalta keskeisen tärkeää, ja että ilman eräitä keskeisiä raaka-aineita useimmat Euroopan strategiset ja kehityksen kärjessä olevat teollisuudenalat eivät pysty kehittymään; kehottaa komissiota ja jäsenvaltioita aktiivisiin toimenpiteisiin resurssi- ja energia-alan tarpeettomien kustannusten välttämiseksi; kannattaa molempien osalta kohtuulliseen hintaan, kestävyyteen ja saatavuuteen perustuvaa yhdennettyä kolmitasoista lähestymistapaa, jossa edellytetään kaikkien kolmen ulottuvuuden huomioon ottamista samalla kun tavoitteena on erottaa kasvu lisääntyneestä resurssien käytöstä; korostaa, että on tärkeää turvata kilpailukykyiset ja avoimet energiamarkkinat, joilla vältetään epätasapainoja jäsenvaltioiden välillä ja helpotetaan varman, kohtuuhintaisen ja luotettavan energian saantia; toteaa, että on laadittava strategia eurooppalaisten energiamarkkinoiden yhdentymisen helpottamiseksi ja energiainfrastruktuurien kehittämiseksi;
C.

panee merkille, että Medaniin ruumiillistuu vahva sitoutuminen ihmisoikeuksien, humanismin ja oikeusvaltioperiaatteen puolustamiseen, sillä hän on toiminut monien kansallisten ja kansainvälisten elinten, kuten Sudanin oikeuslaitoksen, Sudanin demokraattisen siirtymähallituksen (rauhaa koskevista asioista vastaava ministeri) ja YK:n, korkeissa viroissa; ottaa huomioon, että Medani on edustanut ihmisoikeusloukkausten uhreja ja vastustanut suorapuheisesti ja väsymättömästi vallan väärinkäyttöä, minkä lisäksi EU:n Sudanin edustusto on myöntänyt hänelle ihmisoikeuksien edistämiseen tähtäävistä paikallisen ja kansainvälisen tason toimista vuoden 2013 Heroes for Human Rights -ihmisoikeuspalkinnon;
3.

korostaa, että jotta EU:n suhtautuminen jätevirtoihin ja kierrätystalouteen saataisiin entistä paremmin vastaamaan käynnissä olevaa lainsäädännön ”kuntokartoitusta”, ja koska noin 40 prosenttia muovijätteistä on peräisin pakkauksista ja enimmäkseen kertakäyttöisistä tuotteista ja pakkausdirektiivi on ainoa direktiivi, jossa muovijätteiden keräämiselle asetetaan tietty tavoite, direktiiviä on tarkistettava nopeasti tekemällä muovijätenormeista tiukempia kuin tuotteita koskevista säännöistä ja normeista; katsoo, että tästä syystä komission olisi tulevia ehdotuksia laatiessaan otettava huomioon, että muovijäte ei yleensä ole homogeeninen materiaali, vaan nämä jätevirrat koostuvat todellisuudessa useista eri materiaaleista ja lisäaineista sekä erilaisista muoviyhdisteistä, jotka edellyttävät erilaista käsittelyä; toteaa kuitenkin, että vaikka muovipakkaukset helpottavat tuotteiden laadun ylläpitämistä ja pidentävät niiden myyntiaikaa, ne eivät aina ole tarpeen tuotteen säilyvyyden kannalta;
A.

toteaa, että Venäjän federaatio on Euroopan neuvoston, Euroopan turvallisuus- ja yhteistyöjärjestön (Etyj) ja YK:n täysjäsen ja on näin ollen sitoutunut demokratian, oikeusvaltion ja ihmisoikeuksien kunnioittamisen periaatteisiin; toteaa, että koska viime kuukausina oikeusvaltioperiaatetta on rikottu vakavasti useita kertoja ja koska on hyväksytty rajoittavia lakeja, on yhä enemmän syytä olla huolissaan siitä, miten Venäjä noudattaa kansainvälisiä ja kansallisia velvoitteitaan; toteaa, että EU on toistuvasti tarjonnut lisätukea ja asiantuntija-apua auttaakseen Venäjää nykyaikaistamaan perustuslakiaan ja oikeusjärjestystään ja noudattamaan niitä Euroopan neuvoston normien mukaisesti;
A.

ottaa huomioon, että koheesiopolitiikka edustaa tärkeintä unionin laajuista reaalitalouden investointipolitiikkaa ja se on vuoteen 2020 ulottuvine yli 350 miljardin euron talousarvioineen erinomainen kasvua ja työpaikkoja edistävä tekijä EU:ssa; toteaa, että koheesiopolitiikka on tärkeä osa EU:n strategiaa, jolla korjataan alueellista epätasapainoa ja tasa-arvon puutetta, edistetään monipuolistamista ja mukautumista teollisuuden muutokseen ja pyritään saavuttavamaan taloudellinen, sosiaalinen ja alueellinen yhteenkuuluvuus; toteaa, että koheesiopolitiikka on joissakin jäsenvaltioissa tärkein julkisten investointien lähde;
D.

ottaa huomioon, että nuorten työmarkkinatilanne on erityisen vaikea heidän koulutustasostaan riippumatta, sillä usein he joko päätyvät työttömiksi tai heillä on määräaikaisia työsuhteita ja heidän palkkansa on matalampi ja sosiaaliturvansa heikompi tai heidän on pakko hyväksyä epävarmoja työsuhteita tai palkattomia harjoittelujaksoja;
G.

toteaa, että useat muut toimittajat, ihmisoikeuksien puolustajat ja aktivistit ovat joutuneet vastaamaan heihin kohdistuviin syytteisiin Azerbaidžanissa, mukaan lukien Intelligent Citizen Enlightenment Centre Public Union -kansalaisjärjestön johtaja Hasan Huseynli, joka tuomittiin kuudeksi vuodeksi vankeuteen 14. heinäkuuta 2014, ja johtavan venäjänkielisen Zerkalo-sanomalehden tutkiva toimittaja Rauf Mirkadirov, jota on pidetty tutkintavankeudessa syytettynä maanpetoksesta; toteaa, että tunnettu ja kansainvälisesti arvostettu ihmisoikeuksien puolustaja Emin Huseynov johtaa maan johtavaa median oikeuksia ajavaa kansalaisjärjestöä Institute for Reporters’ Freedom and Safety (IRFS), jonka tilat poliisi ratsasi 8. elokuuta 2014; toteaa, että toinen hiljattain pidätetty tunnettu henkilö on kuuluisa oppositiotoimittaja Seymur Haziyev, jota syytetään rikollisesta huliganismista ja jota on pidetty kaksi kuukautta tutkintavankeudessa;
AC.

ottaa huomioon, että yhdellä jäsenvaltiolla on pysyvä poikkeus, jonka mukaan se voi halutessaan jäädä euron ulkopuolelle (pöytäkirja N:o 15), ja toisella jäsenvaltiolla on valtiosääntöön perustuva poikkeus (pöytäkirja N:o 16);
1.

ottaa huomioon, että ihmisoikeudet ovat keskeisellä sijalla EU:n suhteissa kaikkiin kolmansiin maihin, myös sen strategisiin kumppaneihin; korostaa, että EU:n ihmisoikeuspolitiikan on oltava johdonmukaista perussopimusten velvoitteiden mukaisesti, sillä on varmistettava sisäisten ja ulkoisten toimien johdonmukaisuus ja ulkoisissa toimissa on vältettävä kaksinaismoraalia; kehottaa siksi hyväksymään EU:n ulkoasiainneuvoston ihmisoikeuksia ja strategisia kumppaneita koskevat päätelmät, joilla vahvistettaisiin jäsenvaltioille ja EU:n virkamiehille ihmisoikeuksiin liittyviä huolenaiheita koskeva yhteinen vähimmäistaso, jonka mukaisesti ihmisoikeuskysymyksiä on käsiteltävä strategisten kumppanien toimijoiden kanssa;
20.

on vakuuttunut siitä, että jos kehitysmaita ei eritellä riittävällä tavalla, vaikka niiden taloudellisessa kehitystasossa ja erityistarpeissa on suuria eroja, se voi muodostua esteeksi tehokkaiden toimenpiteiden hyväksymiselle näiden maiden auttamiseksi Dohan kierroksella esitetyn tavoitteen mukaisesti ja on vahingoksi eniten avun tarpeessa oleville kehitysmaille; kehottaa edistyneitä kehitysmaita kantamaan oman osansa vastuusta jo käynnissä olevalla kierroksella ja osallistumaan oman kehitystasonsa ja alakohtaisen kilpailukykynsä mukaisella panoksella;
11.

katsoo, että nopeasti muuttuvassa ja epävakaassa geostrategisessa ympäristössä, jolle on ominaista uudet turvallisuushaasteet, Yhdysvaltojen painopisteen siirtyminen Aasian ja Tyynenmeren alueelle sekä talouskriisin vaikutukset, EU:n on kannettava vastuunsa maailmanlaajuisena poliittisena toimijana ja luotettavana turvallisuutta tuovana toimijana, joka on todella strategisesti itsenäinen erityisesti naapurustossaan, ja vältettävä päällekkäisyyksiä Naton puitteissa toteutettavan nykyisen toiminnan kanssa edistääkseen kansainvälistä rauhaa ja turvallisuutta, suojellakseen etujaan maailmassa ja varmistaakseen kansalaistensa turvallisuuden; korostaa tässä yhteydessä, että EU:n on toteutettava politiikkaansa johdonmukaisesti eri aloilla ja kannettava edellä mainittu vastuunsa ripeämmin ja tehokkaammin;
D.

toteaa, että kalastus on yksi ihmisen päätoiminnoista merellä, että se myötävaikuttaa elintarviketoimitusten saatavuuteen ja että sillä on huomattava merkitys etenkin tietyille rannikkoyhteisöille, minkä vuoksi se on oleellinen osa yhdennettyä meripolitiikkaa; katsoo, että olisi palautettava mieliin, että kalastustoiminnalla on usein huomattavia haitallisia vaikutuksia meren ekosysteemeihin hyödynnettävien kalakantojen monipuolisuuden ja määrän vuoksi; katsoo, että kalastus on myöskin ala, johon vaikuttaa eniten meriympäristössä tapahtuva hyödyntäminen ja toiminta, muun muassa meriliikenne ja matkailu, kaupunki- ja rannikkorakentaminen, meren pilaantuminen, kaivosteollisuus ja uusiutuvat energiat, joiden vaikutukset voivat olla kumulatiivisia kalastustoiminnan vaikutuksiin yhdistettyinä;
86.

kehottaa EU:ta ja sen jäsenvaltioita vahvistamaan, että EU on sitoutunut edistämään tehokasta monenvälisyyttä, jonka ytimenä toimii YK:n järjestelmä, tehostamalla YK:n edustuksellisuutta, vastuuvelvollisuutta ja tehokkuutta, mikä edellyttää YK:n turvallisuusneuvoston uudistusta, myös veto-oikeuden käyttöä koskevia rajoituksia; painottaa, että on tärkeää toimia muiden kansainvälisten toimijoiden kanssa kansainvälisiin haasteisiin vastaamiseksi; korostaa, että EU:n keskeisenä pitkän aikavälin tavoitteena on edelleen pysyvän jäsenen asema laajentuneessa turvallisuusneuvostossa; kehottaa lisäksi jäsenvaltioita koordinoimaan toimintaansa valittaessa vanhempia virkamiehiä YK:n ja muiden kansainvälisten instituutioiden johtotehtäviin, jotta lisätään EU:n osallisuutta YK:n järjestelmässä;
7.

on huolissaan siitä, että Irakiin on levinnyt väkivaltaisuuksia Syyrian konfliktista, jossa merkittävään asemaan ovat nousseet jihadistikapinalliset, joilla on yhteyksiä ”Irakin islamilaiseen valtioon”, joka on sunnitaistelijoiden kattojärjestö, jossa on mukana myös Al-Qaida;
I.

ottaa huomioon, että väkivaltaisuudet ovat johtaneet uusiin väestön siirtymiin ja että Yhdistyneiden kansakuntien humanitaarisen avun toimisto arvioi, että kolmannes väestöstä on jättänyt kotipaikkansa ja kärsii aliravitsemuksesta ja että 1,6 miljoonaa ihmistä tarvitsee kipeästi apua ja 200 000:lla on terveysongelmia, 484 000 elää vakavassa elintarvikkeiden puutteessa, 206 000 ihmistä on maan sisäisenä pakolaisena ja 60 000 on pakolaisena naapurimaissa; ottaa lisäksi huomioon, että 650 000 lasta ei enää käy koulua, koska aseelliset ryhmät miehittävät kouluja, ja että joukot ja aseelliset ryhmittymät ovat värvänneet 3 500 lasta;
13.

tähdentää, että oikeusvaltioperiaatteeseen perustuvissa demokraattisissa ja avoimissa valtioissa kansalaisilla on oikeus saada tietoja perusoikeuksiensa vakavista loukkaamisista ja antaa ne ilmi myös silloin, kun on kyse heidän oman hallituksensa toiminnasta; tähdentää, että tarvitaan menettelyjä, joiden avulla ilmiantajat voivat paljastaa perusoikeuksien vakavia loukkaamisia, ja korostaa, että tällaisten henkilöiden on saatava tarvittavaa suojelua, mukaan luettuna kansainvälisen tason suojelu; ilmaisee tukevansa edelleen tutkivaa journalismia ja tiedotusvälineiden vapautta;
C.

katsoo, että sukupuolten palkkaeron kaventuminen on äärimmäisen hidasta, ja joissakin jäsenvaltioissa palkkaero on jopa kasvanut; katsoo, että lähes 40 vuotta voimassa olleesta laaja-alaisesta lainsäädännöstä, toteutetuista toimista ja käytetyistä voimavaroista huolimatta (ero oli EU:n tasolla 17,7 prosenttia vuonna 2006, 17,6 prosenttia vuonna 2007, 17,4 prosenttia vuonna 2009 ja 16,4 prosenttia vuonna 2010) sukupuolten palkkaero, joka on tällä hetkellä EU:ssa 16,2 prosenttia, on edelleen pysyvä ongelma; katsoo, että sen periaatteen täytäntöönpano, jonka mukaan miehille ja naisille maksetaan samasta tai samanarvoisesta työstä sama palkka, on keskeisen tärkeä tekijä sukupuolten tasa-arvon saavuttamiseksi; katsoo, että sukupuolten palkkaeron negatiiviset vaikutukset naisiin ulottuvat heidän eläkeikäänsä ja naisten eläkkeet ovat keskimäärin 39 prosenttia matalampia kuin miesten eläkkeet;
10.

korostaa tosiasiaa, että unionin valuutta on euro, unionin parlamentti on Euroopan parlamentti ja että EMUn tulevassa arkkitehtuurissa on otettava huomioon, että unionin tasolla Euroopan parlamentti on se elin, jolle ollaan vastuuvelvollisia; vaatii, että aina kun uusia toimivaltuuksia siirretään tai luodaan unionin tasolla tai uusia unionin toimielimiä perustetaan, olisi varmistettava vastaavasti parlamentin suorittama demokraattinen valvonta ja vastuuvelvollisuus parlamentille;
Z.

toteaa, että Djibouti on Toimittajat ilman rajoja -järjestön kokoamassa lehdistönvapautta koskevassa maailmanlaajuisessa luettelossa vuonna 2013 sijalla 167 (luettelossa on yhteensä 179 maata); ottaa huomioon, että ulkomaisia toimittajia on kielletty matkustamasta Djiboutiin, mikä vaikeuttaa huomattavasti luotettavien tietojen saantia maan tapahtumista;
—

ottaa huomioon 29. kesäkuuta 2011 annetun komission tiedonannon ”Eurooppa 2020 -strategiaa tukeva talousarvio” (COM(2011)0500) ja Eurooppa 2020 -strategian talousarviosta samana päivänä annetun komission yksiköiden valmisteluasiakirjan ”A Budget for Europe 2020: the current system of funding, the challenges ahead, the results of stakeholders consultation and different options on the main horizontal and sectoral issues” (SEC(2011)0868),
—

ottaa huomioon 20. helmikuuta 2013 julkaistun komission yksiköiden valmisteluasiakirjan ”Follow-up on the implementation by the Member States of the 2008 European Commission recommendation on active inclusion of people excluded from the labour market – Towards a social investment approach” (SWD(2013)0039,
8.

korostaa sellaisen aidosti tasapainoisen kaksitahoisen eurooppalaisen järjestelmän perustavaa roolia, jossa yksityiset ja julkiset tiedotusvälineet suorittavat omat tehtävänsä, ja katsoo, että se on säilytettävä parlamentin, komission ja neuvoston esittämän pyynnön mukaisesti; huomauttaa, että multimediayhteiskunnassa, jossa kaupallispainotteisia maailmanlaajuisia markkinatoimijoita on nykyään enemmän kuin aikaisemmin, julkiset tiedotusvälineet ovat erittäin tärkeitä; muistuttaa, että kansalaisten valtion kautta rahoittamilla julkisilla tiedotusvälineillä on tärkeä tehtävä vastata kansalaisten tarpeisiin ja niillä on institutionaalinen velvollisuus tuottaa monenlaisille yleisöille laadukasta, tarkkaa ja luotettavaa tietoa, jonka on oltava riippumatonta ulkoisista paineista sekä yksityisistä tai poliittisista eduista, ja samalla niiden on annettava tilaa kapea-alaisille sektoreille, joita yksityiset tiedotusvälineet eivät välttämättä pidä tuottavina; korostaa, että yksityisillä tiedotusvälineillä on tiedonvälityksen suhteen vastaavat, etenkin institutionaalista ja poliittista tietoa koskevat velvollisuudet, esimerkiksi vaalien ja kansanäänestysten yhteydessä; painottaa, että on taattava kansallisten uutistoimistojen ammatillinen riippumattomuus ja vältettävä uutismonopolien syntymistä;
C.

katsoo, että on olennaisen tärkeää muistaa, että rasismiin ja muukalaisvihaan perustuviin joukkosurmiin on syyllistytty myös Euroopassa ja että joukkosurmissa kuolleiden muisto on pidettävä elävänä;
—

ottaa huomioon heinäkuussa 2009 julkaistun oikeusalan asiantuntijaverkoston raportin ”Sex Discrimination in the Access to and Supply of Goods and Services and the Transposition of Directive 2004/113/EC”,
(3)

Pöytäkirjan N:o 36 2 artiklan 3 kohdan määräyksiä on noudatettava viipymättä ja siksi on tehtävä Euroopan unionista tehdyn sopimuksen 14 artiklan 2 kohdan toisen alakohdan mukainen päätös, jotta jäsenvaltiot voivat toteuttaa hyvissä ajoin tarvittavat kansalliset toimenpiteet Euroopan parlamentin vaalien järjestämiseksi vaalikaudeksi 2014–2019.
61.

katsoo, että maahanmuuttoa ja oleskelua on säänneltävä selkeillä ja oikeudenmukaisilla säännöillä, jotka eivät saa olla syrjiviä ja joissa on noudatettava oikeusvaltioperiaatteen mukaisia jäsenvaltioiden ja EU:n normeja; korostaa, että maahanmuuttoperusteiden on oltava helposti ymmärrettäviä ja niiden on oltava voimassa pitkään; toteaa, että lähitulevaisuudessa myönnettävä pitkäaikainen oleskeluoikeus on avainasemassa kotouttamisen kannalta; korostaa, että kielitaito on tärkeä ja että kielten opiskelua on edistettävä ja tuettava, mutta toteaa, että kielitaitoa ei voida kuitenkaan käyttää valinta- ja sanktiointivälineenä;
15.

muistuttaa, että keskeisenä tekijänä kasvun ja vakauttamisen välisessä suhteessa on se, mistä vakauttaminen koostuu; korostaa, että meno- ja tulopuolen toimenpiteiden tarkoituksenmukainen yhdistelmä riippuu asiayhteydestä ja sitä olisi arvioitava perusteellisesti; huomauttaa tässä yhteydessä kuitenkin, että tuottamattomien menojen leikkaamiseen perustuva vakauttaminen on yleensä kestävämpää ja tukee kasvua keskipitkällä aikavälillä paremmin kuin tulojen lisäämiseen perustuva vakauttaminen, mutta on lyhyellä aikavälillä lamaannuttavampaa; katsoo, että vakauttamisstrategioilla on lievennettävä lyhyen aikavälin lamaa pahentavia vaikutuksia ja samalla niillä on pyrittävä edistämään kasvua keskipitkällä aikavälillä; katsoo, että vakauttamisen mahdollisia lyhyen aikavälin kielteisiä vaikutuksia voidaan lievittää, etenkin jos vakauttamistoimenpiteet ovat uskottavia ja pitkäkestoisia ja niiden yhteydessä vältetään julkisten investointien vähentämistä talouden tuottavilla aloilla;
B.

ottaa huomioon, että kriisillä on ollut tuhoisat seuraukset miljoonien eurooppalaisten elämään, mistä kertovat viralliset työttömyystilastot: EU:ssa yli 8 miljoonaa ihmistä on jo menettänyt työnsä vuoden 2008 jälkeen, yli 25 miljoonaa eurooppalaista on tällä hetkellä ilman työtä ja heistä lähes 11 miljoonaa on ollut työttömänä yli vuoden, minkä lisäksi tällä hetkellä lähes 10 miljoonaa nuorta on työttömänä ja yksin viime vuonna 2 miljoonaa ihmistä menetti työnsä;
7.

korostaa, että kokoontumis-, yhdistymis- ja ilmaisunvapaus on olennainen osa demokratiaa, johon Zimbabwe on poliittisessa kokonaissopimuksessa täysin sitoutunut; kehottaa kiinnittämään huomiota nykyiseen hyväksyntämenettelyyn ja korostaa, että Euroopan unionin kanssa tehtävän väliaikaisen talouskumppanuussopimuksen ratifiointi on uusi tilaisuus toistaa, että nämä sitoumukset ja velvoitteet on pantava täysin täytäntöön;
—

ottaa huomioon Yhdistyneiden kansakuntien ihmisoikeusvaltuutetun Navi Pillayn 19. lokakuuta 2009 antaman lausunnon ja tämän YK:n jäsenvaltioille esittämän vetoomuksen tukea YK:n laatimia luonnoksia periaatteiksi ja ohjeiksi työhön ja syntyperään perustuvan syrjinnän tehokkaasta poistamisesta (UN Principles and Guidelines for the Effective Elimination of Discrimination based on Work and Descent);